Meghna
Meghna (beng. মেঘনা নদী = Mēghnā) – upė Bangladeše, viena iš trijų pagrindinių Gangos-Brahmaputros deltą sudarančių upių. Meghna susidaro susiliejus Bharaibo, Surmos ir Kušijaros upėms, prasidedančioms kalnuose, Asamo valstijoje, šiaurės rytų Indijoje. Teka pietų kryptimi Bengalijos žemuma. Su Padmos upe suformuoja bendrą >100 km ilgio ir 60 km pločio estuariją, įsiliejančia į Bengalijos įlanką. Upė vandeninga ištisus metus, neretai smarkiai ištvinsta. Laivuojama. Prie Meghnos įsikūręs Brahmanbarijos miestas.